Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Soňa Vašíčková, Mgr.
Pozícia: Odborný zamestnanec – riešiteľ aktivity 4.1
Oddelenie/Odbor: Oddelenie hodnotenia výsledkov meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: maďarský C1, anglický B1

2. Zahraničná pracovná cesta (ZPC):
Štát, mesto: Maďarsko, Budapešť
Vykonaná v dňoch: 7. – 9. 10. 2012
Názov prijímajúcej organizácie: Oktatási hivatal, Zrínyi Miklós Gimnázium, Oktatáskutatási és Fejlesztési Intézet.
Účel cesty: Návšteva organizácií zaoberajúcich sa hodnotením kvality školy.
Spôsob financovania:  Z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu: 
8.10.2012:    – Oktatási Hivatal
od 9:30 do 15:30  – Stretnutie s Loboda Zoltán, Pongrácz László a Balázsi Ildikó.
od 17:00 do 19:00 –  Diskusia a spracovanie informácií

9.10.2012:  od 9:00 do 13:00 – Zrínyi Miklós Gimnázium
        od 14:00 do 18:00 – Oktatáskutatási és Fejlesztési Intézet

4. Stručný priebeh rokovaní:
Oktatási Hivatal:  Pán Loboda Zoltán nám predstavil úrad, jeho hlavné úlohy a činnosti, nasledovala diskusia a porovnanie vzdelávacích inštitúcií v Maďarsku a na Slovensku.
Predstavenie našej inštitúcie (NÚCEM), jej jednotlivých činností a aktivít zabezpečila Zsófia Kelemen. Formou prezentácie nás Pongrácz László a Balázsi Ildikó informovali o programoch hodnotiacich kvalitu vzdelávania, ktoré zabezpečuje ich úrad, ďalej čo presne chápu pod pojmom meranie kompetencií, koľko úloh obsahuje test, akým spôsobom a v ktorých ročníkoch prebieha administrácia, ako je zachovaná anonymita žiakov, akou formou realizujú vyhodnocovanie a sprostredkovanie výsledkov. Súčasťou diskusie bolo aj hľadanie odpovedí na prinesené otázky (maturita národnostných menšín, socio-ekonomický status a jeho vplyv na výpočet pridanej hodnoty, tvorenie testových úloh...) V poslednej časti som v krátkosti predstavila našu aktivitu 4.1 Indikátory kvality vzdelávania, prehľad skúmaných oblastí, čiastkové výsledky a plánované aktivity.
Zrínyi Miklós Gimnázium: Po stručnom predstavení školy riaditeľom Edényi László, nám poskytol koordinátor autoevaluácie školy Monok Csaba vhľad do činností a nástrojov, ktoré používajú pri vlastnom skvalitňovaní výchovno-vzdelávacieho procesu. O úspešnosti školy v rámci celonárodných meraní nás informoval zástupca riaditeľa Hajdu Péter. 
Oktatáskutatási és Fejlesztési Intézet: Výskumný ústav vzdelávania nám predstavila pani Imre Anna, ktorá robila výskum ohľadom úspešnosti stredných škôl v rámci jednotlivých krajov formou sekundárnej analýzy. V blízkej budúcnosti pripravujú s kolegyňou Marianna Szemerszki podobný projekt, takže veľmi ocenili našu prezentovanú prácu na hľadaní indikátorov kvality vzdelávania.
 
5. Odporúčané závery:
Využiť možnosti ponúkanej  spolupráce pri ďalšom projekte zameranom na hodnotenie kvality vzdelávania, zvážiť ponúkaný model hodnotenia škôl ako inšpiráciu pri vytváraní vlastných evaluačných nástrojov.

6. Prehľad prinesenej dokumentácie a miesto jej uloženia:
Oktatási hivatal: prospekt, hlavné úlohy a ocenenie, prezentácia o meraní kompetencií (všetci účastníci).
Zrínyi Miklós Gimnázium: prospekt, dotazníky a materiály k autoevaluácii školy, prezentácia o úspešnosti školy ( Vašíčková).
Oktatáskutatási és Fejlesztési Intézet: Niekoľko ukazovateľov práce na stredných školách  – Neuwirth Gábor (Sotáková).

7. Osobitne vyhotovený očakávaný prínos ZPC:
Obzvlášť zaujímavé zistenia: 
-	Merania schopností a študijných predpokladov s diagnostickým cieľom ponúka OH ako dobrovoľný balík pre žiakov prvého a štvrtého ročníka, pričom ich nezaujímajú konkrétne výsledky, ale percento použitia. 
-	Centrálne riadené písomné prijímacie skúšky na základe kompetenčných testov, ktoré sa robia na stredných školách (vyhodnocuje ich OH) nie sú povinné pre všetkých žiakov, slúžia pre potreby selekcie žiakov konkrétnej školy.
-	Kompetenčné testy slúžia pre hodnotenie kvality výchovno-vzdelávacieho procesu školy.
-	Školy hľadajú aj iné možnosti ako preukázať svoje kvality okrem kompetenčných testov.
-	Pri autoevaluácii využívajú školy rôzne metódy (dotazníky, rozhovory...) so zameraním na potreby a spokojnosť všetkých účastníkov výchovno-vzdelávacieho procesu (žiakov, rodičov, učiteľov).
-	Motiváciu žiakov, školskú klímu, vzťahy medzi žiakmi a učiteľmi, štýly riadenia, ako aj ostatné indikátory kvality školy pokladajú odborníci na vzdelávanie v Maďarsku za veľmi dôležité aspekty a v budúcnosti by sa chceli venovať ich hlbšej analýze.

8. Spôsob zverejnenia výsledkov ZPC, prenos získaných informácií
Prezentácia na intranete NÚCEMu
Referovanie o priebehu ZPC na pracovnej porade riešiteľov aktivity 4.1
http://www.minedu.sk - správa zo ZPC.

Svojím podpisom súhlasím so zverejnením správy na internete.
Správu vypracoval: Mgr. Soňa Vašíčková

Dátum: 10. 10. 2012

Správu schválil: PaedDr. Pichaničová Ivana, Phd.